02/09/2015 | Administración LocalMunicipal
Cambre
Aprobación definitiva do expediente da modificación de bases de execución do orzamento prorrogado para o exercicio 2015

En sesión ordinaria celebrada con data 29 de xullo de 2015, o Pleno desta corporación acordou aprobar inicialmente a modificacion da base cuadraxésimo quinta das de execución do orzamento prorrogado para o exercicio 2015. Publicado anuncio no BOP nº 146, de data 4 de agosto de 2015, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación, a cal se transcribe a continuación: « BASE CUADRAXÉSIMA QUINTA: SUBVENCIÓNS NOMINATIVAS No exercicio 2015, conforme co establecido no artigo 22.2. a) da Lei xeral de subvencións outorgaranse as subvencións nominativas que seguidamente se detallan aos perceptores e polo importe máximo que se indica: A tramitación dos expedientes de gasto relativos ás subvencións nominativas detalladas nesta base, e as que poidan reflectirse en expedientes de modificación aprobados polo Pleno, non requirirán novo acordo do Pleno da Corporación, correspondendo a súa resolución ao alcalde ou concelleiro en quen delegue. O acordo de concesión da subvención nominativa ou o convenio subscrito para o efecto deberá concretar, entre outros aspectos, os seguintes elementos: a) Obxecto e finalidade concreta da subvención. b) Orzamento da actividade á que se destina, se procede. c) Importe da achega ou porcentaxe que represente sobre o total da actividade obxecto de fomento, se é o caso. d) Forma e prazo de xustificación documental, e consecuencias asociadas ao seu incumprimento total ou parcial. e) Forma de pagamento. f) Vixencia temporal. No caso de que tales aspectos non estivesen determinados expresamente terase en conta o seguinte réxime: a) Entenderase que o obxecto e finalidade da subvención é a actividade ordinaria do ente público ou privado, sen ánimo de lucro, destinatario da subvención. b) Tomarase en consideración o orzamento por operacións correntes da entidade. c) Para determinar o coeficiente de financiamento ponse en relación o importe da subvención outorgada e o orzamento da actividade obxecto dela ou, no seu defecto, o orzamento por operacións correntes da entidade. d) Se non se determina a forma e prazo de xustificación documental resultará aplicable o seguinte réxime: A subvención de cada exercicio xustificarase coa liquidación do orzamento ou conta xeral ou balance do exercicio inmediato anterior e co orzamento do propio exercicio. Se a subvención outorgada tivese carácter finalista específico deberá acreditarse o cumprimento da actividade e xustificación documental do seu custo. A documentación expresada non será precisa cando a achega sexa resultado da aplicación de cotas de carácter xeral na condición de asociado. Neste caso bastará coa expedición do documento no que se concreten tales cotas. Corresponderalle ao alcalde ou concelleiro en quen delegue, logo do informe dos servizos competentes, valorar o cumprimento das actividades ou investimentos subvencionados. Se se acredita no expediente que a finalidade básica da subvención se cumpríu, poderá manterse sen redución o importe da inicialmente concedida pero, en calquera caso, o importe dos gastos xustificables deberá acadar, polo menos, o importe da subvención. De non cumprirse este requisito darase un prazo non inferior a dez días nin superior a un mes para achegar nova documentación, transcorrido o cal sen a ter recibido, a contía da axuda reducirase na proporción que corresponda. Se non está especificada a forma de pagamento, o alcalde ou concelleiro en quen delegue poderá determinala. Con carácter xeral as subvencións nominativas terán carácter anual e non xerarán ningún dereito adquirido polo perceptor para exercicios posteriores. Só en circunstancias excepcionais, e de conformidade co establecido no artigo 174 do Real decreto legislativo 2/2004, do 5 de marzo, polo que se aproba o texto refundido da lei reguladora das facendas locais, poderán adoptarse compromisos de gasto por subvencións nominativas de carácter plurianual. Se nos acordos plenarios adoptados ao respecto non se concreta a vixencia entenderase que esta é anual, referida ao exercicio en que se adoptou o acordo correspondente. Con carácter excepcional e sempre que se acrediten razóns de interese público, social, económico ou humanitario ou outras debidamente xustificadas que dificulten a súa convocatoria pública, poderanse conceder de forma directa subvencións non nominativas. Nestes casos o órgano xestor das subvencións, deberá aportar ao expediente unha memoria xustificativa do carácter singular da subvención, e das razóns de interese público, social, económico ou humanitario que xustifican a dificultade da súa convocatoria pública, e non chegaría coa soa invocación de tales razóns, senón que é preciso acreditalas. » De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 26 de agosto de 2015 O concelleiro delegado de Economía, Facenda, Obras e Servizos P. D. (R. A. n.º 1111/2015, de 23 de xuño) Augusto Rey Moreno